২০১০ সালে সঞ্জয় লীলা ভন্সালী তাঁর "গুজারিশ" ছবির সংগীত পরিচালনা করেছিলেন। এরপর "গোলিয়োঁ কী রাসলীলা রাম-লীলা" তাঁর সংগীত পরিচালনায় নির্মিত দ্বিতীয় ছবি। "সাওয়ারিয়া" ছবির সংগীত পরিচালক মন্টি শর্মা দীর্ঘকাল পর সংগীত পরিচালনার কাজে ফিরে এসে এই ছবির নেপথ্য সংগীত পরিচালনা করেন। গান রচনা করেন সিদ্ধার্থ-গরিমা। এই ছবিতে ব্যবহৃত "মোর বাণী থনঘট কারে" গানটি ১৯৪৪ সালে হেমু গাদভি কর্তৃক রচিত এবং ঝভারচন্দ মেঘানি কর্তৃক অনূদিত একটি গুজরাতি গান। রণবীর সিং-এর শারীরিক অসুস্থতার জন্য সাউন্ডট্র্যাক অ্যালবামটি প্রকাশে দেরি হয়। অবশেষে ২০১৩ সালের ২ অক্টোবর সেটি প্রকাশিত হয়।

প্রযোজনা
কাহিনী-সারাংশ
ভারত
সাউন্ডট্র্যাক